भरतपुर
भरतपुर के आसपास घूमना तब तक अधूरा है जब तक डीग किला नहीं देख लिया जाता। राजा सूरजमल ने इस किले का निर्माण कुछ ऊँचाई पर करवाया था। किले का मुख्य आकर्षण यहाँ की घड़ी मिनार है, जहाँ से न केवल पूरे महल को देखा जा सकता है बल्कि नीचे शहरों का नजारा भी लिया जा सकता है। इसके ऊपर एक बंदूक रखी है जो आगरा किले से यहाँ लायी गयी थी। खाई, ऊँची दीवारों और द्वारों से घिरे इस किले के अवशेष मात्र ही देखे जा सकते हैं।
जैसलमेर दुर्ग
दुर्ग में विभिन्न राजाओं द्वारा निर्मित कई महल, मंदिर व अन्य विभिन्न उपयोग में आने वाले भवन हुए हैं। जैसलमेर दुर्ग में ७०० के करीब हजूरी समाज व ब्राह्मण समाज के पीले पत्थरों से निर्मित मकान हैं, जो तीन मंजिलें तक हैं। इन मकानों के सामने के भाग में सुंदर नक्काशी युक्त झरोखें व खिड़कियां हैं। दुर्ग की सुरक्षा को और मजबूत करने के लिए भाटी शासकों ने इस दुर्ग के चारो ओर एक दीवार का निर्माण करवाया और चारो दिशाओं में अग्रलिखित चार प्रोल अमरसागर प्रोल गड़ीसर प्रोल किशनघाट प्रोल मलका प्रोल बनवाई जो कि आज भी शहर को बाहरी क्षेत्रों से जोडने का कार्य करती है।